**Brüsseli büroo edastatavad teadusuudised**

**Juuni 2016**

Üldised teadusuudised 1

Slovakkia – uus EL-i Nõukogu eesistuja 1

Euroopa avatud teadus 2

Euroopa Strateegiliste Investeeringute Fondi (EFSI) edukus 2

Suurbritannia EL-ist lahkumise mõju EL-i teaduse ja innovatsioonile 3

Uus ülikoolide võrgustik 3

EL-i uus Hiinat käsitlev strateegia 3

Uus rändealaste uuringute partnerlus 3

EL-i ja Mehhiko ühine geotermilise energia uurimisprojekt 4

Euroopa Komisjoni uus veebipõhine soolise võrdõiguslikkuse nõustamisteenus ülikoolidele 4

Aruanded, analüüsid 4

Avatud teaduspilve kõrgetasemelise eksperdirühma esimene aruande eelnõu 4

*Nature’*i artikkel EL-i teadusrahastuse mõjust 4

Raport 7. raamprogrammi ja Horisont 2020 kasutajasõbralikkusest 5

Raport Horisont 2020 matemaatika konsultatsioonist 5

Euroopa Parlamendi raport EL-i innovatsioonipoliitikast 5

Euroopa Parlamendi uuring “*Cost of Non-Europe*” 5

Konkursid 5

Euroopa Komisjoni *Innovation Deals* osaluskutse 6

Innovatsioon 6

Euroopa Komisjoni innovatsiooni raport 6

Euroopa teadusruumi komitee (ERAC) valmistab ette arvamust Euroopa Innovatsiooni Nõukogust 6

EL-i liitumine globaalse puhta energia innovatsiooni algatusega 6

# Üldised teadusuudised

## Slovakkia – uus EL-i Nõukogu eesistuja

1. juulil 2016 võttis Slovakkia Hollandilt üle EL-i Nõukogu eesistumise. Teaduse ja innovatsiooni valdkonnas keskendub Slovakkia eesistumine Euroopas esinevale lõhele, kuna vähem edukate Euroopa piirkondade osakaal Horisont 2020 rahastuse saamisel väheneb. Eesistumise raames korraldatakse sel teemal konverents 23. novembril 2016. Samuti tegeletakse Horisont 2020 ja mitmeaastase finantsraamistiku vahehindamiste ettevalmistusega, mis on olulised, kuna nad määravad järgmise raamprogrammi põhielemendid. Eesistumise raames viiakse veel läbi mitmeid kõrgetasemelisi kohtumisi Euroopa Innovatsiooni Nõukogu teemal ning algatakse arutelu noorte teadlaste teemal ja kuidas arendada meetmeid, mis toetaksid akadeemilist karjääri.

Huvilised võivad tutvuda Slovakkia eesitumise [kodulehe](http://www.eu2016.sk/en) ja SwissCore’i [uudisega](https://www.swisscore.org/Pages/Detail.aspx?CrmId=%7B3577a6ce-743d-e611-80c5-005056b7191c%7D&contenttype=scArticle&_cldee=YW5uaWthLmVza3Vzc29uQGV0YWcuZWU%3d).

## Euroopa avatud teadus

Volinik Moedas teatas 27. mail toimunud konkurentsivõime nõukogul uued avatud teaduse poliitikaplatvormi (ingl. *Open Science Policy Platform*) [liikmed](http://ec.europa.eu/research/openscience/pdf/ospp_nominated_members.pdf#view=fit&pagemode=none) ja informeeris liikmesriike poliitikaplatvormi rollist Euroopa avatud teaduse poliitika tegevuskava edasi arendamisel. Platvormi eesmärk on anda nõu Euroopa avatud teaduse poliitika arendamises ja rakendamises. Rühm koosneb kõrgetasemelistest esindajatest erinevatest Euroopa (avatud) teaduse sidusrühmadest.

Euroopa Komisjon avaldas mais avatud teaduse teemalise [raamatu](https://era.gv.at/object/document/2677/attach/Open_innovation__open_science__open_to_the_world__A_vision_for_Europe_.pdf) “Avatud innovatsioon, avatud teadus, avatud maailmale – Euroopa vision” (ingl. *Open Innovation, Open Science, Open to the World – a vision for Europe*), mis toob välja nende teemade peamised kontseptuaalsed teadmised ja tõstab esile tegevused, mis leivad juba aset või on ettevalmistamisel. Raamatuga loodetakse, et kirjeldatud ideed ja algatused stimuleerivad neid, kes on on huvitatud Euroopa teadusuuringutest ja innovatsioonist, julgustab arutelu ning viib uute ideedeni sellest, mida EL peaks tegema, mida ei tohiks teha ning mida peaks tegema teisiti. Huvilised võivad tutvuda Euroopa Komisjoni [uudisega](https://ec.europa.eu/digital-single-market/en/news/open-innovation-open-science-open-world-vision-europe).

Euroopa Komisjon on andnud välja [raporti](http://bookshop.europa.eu/en/science-research-and-innovation-performance-of-the-eu-pbKI0415512/) EL-i tulemuslikkusest teaduses ja innovatsioonis “*Science, research and innovation performance of the EU – A contribution to the open innovation, open science, open to the world agenda”.* Raportis esitatakse põhjalikku analüüsi EL-i tulemuslikkusest teaduses ja innovatsioonis ning sellele aluseks olevatest teguritest. Raport näitab, et EL-i tööviljakus on USA omast 15% madalam, mis tuleneb teadusuuringute alarahastamisest Euroopas. Kuigi EL on jätkuvalt üks maailma mõjukamaid teaduse ja tehnoloogia valdkonnas, peab EL-i majandus muutuma paindlikumaks ja uuendusmahukamaks.

## Euroopa Strateegiliste Investeeringute Fondi (EFSI) edukus

2015. aasta juunis loodi Euroopa Strateegiliste Investeeringute Fond (EFSI), mis on peamine instrument Junckeri strateegias töökohtade loomiseks, kasvuks ja investeeringuteks. EFSI loomiseks eraldati Horisont 2020 eelarvest 2,2 miljardit eurot.

1. juunil 2016 [teatas](http://europa.eu/rapid/press-release_IP-16-1933_en.htm) Euroopa Komisjon, et eduka esimese aasta järel on otsustatud EFSI-t pikendada pärast algselt planeeritud kolme aastat.

Euroopa Ülikoolide Liit (EUA) on avaldanud [raporti](http://www.eua.be/Libraries/publications-homepage-list/one-year-of-efsi-whats-in-it-for-universities-an-eua-review), milles analüüsitakse, mil määral on EFSI projektid teadusuuringutele ja ülikoolile kasu toonud. EUA hinnangu kohaselt on 77% EFSI rahastusest läinud infrastruktuuri arendamisesse erinevates sektorites ning VKEde toetuseks.

Science Business on avaldanud [artikli](http://www.sciencebusiness.net/news/79817/One-year-in%2C-is-the-Juncker-plan-delivering), milles hinnatakse EFSI eesmärkide saavutamist. Artiklis kritiseeritakse, et EFSI rahastatud madala riskiga projektid ei ole innovatiivsed ning kaasavad ainult ühte teadusasutust.

## Suurbritannia EL-ist lahkumise mõju EL-i teaduse ja innovatsioonile

23. juunil toimunud referendumi tulemusena otsustas Suurbritannia lahkuda EL-ist (*edaspidi* Brexit). Euroopa Komisjoni teaduse ja innovatsiooni volinik [Moedas](http://www.sciencebusiness.net/news/79843/UK-Horizon-2020-contracts-safe-insist-Moedas-and-Cameron) on rahustanud, et kuni Lissaboni lepingu artikkel 50 pole käiku lastud ja pole lõpetatud kuni kaheaastane EL-ist lahkumise läbirääkimiste protsess, jääb Suurbritannia täieõiguslikuks EL-i liikmeks ning võib taotleda rahastust Horisont 2020-st. Hetkel pole kindel, mis on Brexiti mõju Suurbritanniale ja EL-ile, aga ees võib oodata ebakindlat ja ebastabiilset perioodi.

Huvilised võivad jälgida Science Business’i [blogi](http://sciencebusiness.net/news/79838/Live-blog-Brexit-science-and-technology) kõige värskemate uudistega, mis on seotud Brexiti ja EL-i teaduse ja innovatsiooniga, tutvuda referendumile eelnenud Science Business’i [artikliga](http://www.sciencebusiness.net/news/79829/If-the-UK-votes-leave%2C-what-would-this-mean-for-EU-science) Brexiti potentsiaalsest mõjust, teadlaste [vastukajaga](http://www.sciencebusiness.net/news/79839/Scientists-stunned-by-Brexit) referendumi tulemustele, [artikliga](http://www.sciencebusiness.net/news/79842/Brexit-fallout-will-damage-ICT-sector-across-Europe) Brexiti mõjust digitaalsektorile, [arvamusartikliga](http://www.sciencebusiness.net/news/79840/What%E2%80%99s-next-5-Brexit-lessons-for-European-research) Brexiti õppetundidest Euroopa teaduse jaoks ning SwissCore’i kokkuvõtva [artikliga](https://www.swisscore.org/Pages/Detail.aspx?CrmId=%7B4c80531b-b93e-e611-80c5-005056b7191c%7D&contenttype=scArticle&_cldee=YW5uaWthLmVza3Vzc29uQGV0YWcuZWU%3d).

## Uus ülikoolide võrgustik

1. juunil 2016 asutasid 9 Euroopa ülikooli võrgustiku nimega Euroopa teadusmahukate ülikoolide gild (ingl. *the Guild of European Research Intensive Universities*), ametlik avamine on 21. novembril 2016. Võrgustiku eesmärk on mõjutada järgmist EL-i teadusuuringute raamprogrammi, mis algab 2021. aastal, ja teha koostööd, et luua innovaatilisi lahendusi Euroopa kõige problemaatilistele teadus- ja sotsiaalprobleemidele.

Huvilised võivad tutvuda Science Business [artikliga](http://www.sciencebusiness.net/news/79806/New-university-lobby-group-to-campaign-on-next-EU-research-programme).

## EL-i uus Hiinat käsitlev strateegia

22. juunil 2016 avaldasid Euroopa Komisjon ja Euroopa Liidu välisasjade ja julgeolekupoliitika kõrge esindaja [ühisteatise](http://eeas.europa.eu/china/docs/joint_communication_to_the_european_parliament_and_the_council_-_elements_for_a_new_eu_strategy_on_china.pdf) “EL-i uue Hiinat käsitleva strateegia elemendid”, mis kaardistab EL-i suhted Hiinaga järgmise 5 aasta jooksul. Ühisteatises tuuakse välja EL-i ja Hiina vahelise suhte suuri võimalusi, mille hulka kuuluvad ka koostöö teadusuuringute ja innovatsiooni tegevused. Tahetakse tugevdada vastastikku kasulikku koostööd teaduses ja innovatsioonis,

tagades mõlemale poolele võrdsed võimalused. Kinnitatakse, et koostöö digitaalmajanduses võib tuua kasu nii EL-ile kui Hiinale. Ühiste standardite ja ühiste teadusuuringute kaudu saab luua kasvu.

Huvilised võivad tutvuda eestikeelse [ühisteatisega](europa.eu/rapid/press-release_IP-16-2259_et.pdf).

## Uus rändealaste uuringute partnerlus

20. juunil 2016 käivitasid Euroopa Komisjoni Teadusuuringute Ühiskeskus ja Rahvusvaheline Rakenduslik Süsteemanalüüsi Instituut (ingl. *International Institute of Applied Systems Analysis – IIASA*) uue teadusuuringute partnerluse, et pakkuda ELi-i poliitika toetamiseks teaduspõhiseid rände- ja demograafiaalaseid teadmisi. Uus rahvastiku ja migratsiooni tippkeskus loodi, kuna on vaja paremaid andmeid ja uuringuid rände pikaajalistest mõjudest EL-i rahvastiku struktuurile.

Huvilised võivad tutvuda IIASA [uudisega](http://www.iiasa.ac.at/web/home/about/news/160620-JRC-migration.html).

## EL-i ja Mehhiko ühine geotermilise energia uurimisprojekt

Euroopa ja Mehhiko teadlased hakkavad koostööd tegema geotermilise energia valdkonnas, mis on EL-i ja Mehhiko ühise konkursi käigus valitud GEMex projekti osa. Mõlemad osapooled investeerivad 20 miljonit eurot, EL-i osa tuleb Horisont 2020 eelarvest. 3-aastane projekt algab 2016 sügisel.

Huvilised võivad tutvuda Euroopa Komisjoni [uudisega](http://ec.europa.eu/research/index.cfm?pg=newsalert&year=2016&na=na-030616).

## Euroopa Komisjoni uus veebipõhine soolise võrdõiguslikkuse nõustamisteenus ülikoolidele

Ainult üks viiest tipptasemel EL-i teadlasest on naissoost ning ainult ühes kümnest ülikoolist on naisrektor. Ainult Rootsis on rohkem kui poolte kõrgkoolide eesotsas naised.

Euroopa Komisjon on ülikoolide soolise ebavõrdsuse lahendamiseks käivitamas uut veebipõhist nõustamisteenust, mis on saadaval alates sügisest. Teenus töötati välja koostöös EL-i asutuse Euroopa Soolise Võrdõiguslikkuse Instituudiga (ingl. *European Institute for Gender Equality*) ja koondab häid tavasid Euroopast ja väljast.

Huvilised võivad tutvuda Science Business’i [artikliga](http://www.sciencebusiness.net/news/79831/Commission-to-offer-gender-equality-advice-for-universities).

# Aruanded, analüüsid

## Avatud teaduspilve kõrgetasemelise eksperdirühma esimene aruande eelnõu

20. juunil 2016 avaldas Euroopa Komisjoni Euroopa avatud teaduspilve kõrgetasemeline eksperdirühm [aruande eelnõu](http://ec.europa.eu/research/openscience/pdf/hleg/hleg-eosc-first-report_%28draft%29.pdf#view=fit&pagemode=none) “Pilv 2020. aasta horisondil. Euroopa avatud teaduspilve realiseerimine – esimene aruanne ja soovitused” (ingl. *A Cloud on the 2020 Horizon. Realising the European Open Science Cloud: first report and recommendations*). Komisjon vaatab eelnõu üle ning avaldab lõpliku versiooni suve jooksul.

Huvilised võivad tutvuda Euroopa Komisjoni Euroopa avatud teaduspilve [leheküljega](http://ec.europa.eu/research/openscience/index.cfm?pg=open-science-cloud).

## *Nature’*i artikkel EL-i teadusrahastuse mõjust

Teadusajakirjas *Nature* on avaldatud [artikkel](http://www.nature.com/news/boon-or-burden-what-has-the-eu-ever-done-for-science-1.20089?WT.mc_id=TWT_NatureNews#/graphic), mis uurib 5 peamist viisi, kuidas EL-i rahastus on teadusuuringuid mõjutanud. Analüüs tehti enne Suurbritannia referendumit EL-i jäämise küsimuses. Põhirõhku on artiklis pandud liikuvusele, ühiskondlikele probleemidele, Euroopa Teadusnõukogu kaudu teadusliku tipptaseme edendamisele ja teadusuuringute eelarvekulutustele.

## Raport 7. raamprogrammi ja Horisont 2020 kasutajasõbralikkusest

Euroopa Komisjon viis 24. septembrist 23. oktoobrini 2015 läbi küsitluse, mis analüüsis Horisont 2020 esimest 20 kuud lihtsustamise meetmete rakendamisest, et saada tagasisidet nende meetmete mõjust ning teha kindlaks, milliseid aspekte saaks veel lihtsustada. 75% vastanutest märkisid, et Horisont 2020 on palju lihtsam kui 7. raamprogramm. Komisjon on avaldanud tulemustest [raporti](http://ec.europa.eu/research/participants/data/ref/h2020/other/events/survey/h2020_simplification-survey_final-report_en.pdf).

Huvilised võivad tutvuda ka SwissCore’i [uudisega](https://www.swisscore.org/Pages/Detail.aspx?CrmId=%7B50bddbe8-fa3c-e611-80c5-005056b7191c%7D&contenttype=scArticle&_cldee=YW5uaWthLmVza3Vzc29uQGV0YWcuZWU%3d).

## Raport Horisont 2020 matemaatika konsultatsioonist

29. jaanuarist kuni 15. maini 2016 viis Euroopa Komisjon läbi veebipõhise matemaatika konsultatsiooni, et saada innovatiivset matemaatilist sisendit Horisont 2020 2018-2020 tööprogrammi ettevalmistamiseks. DG Connect on avaldanud [raporti](https://ec.europa.eu/digital-single-market/en/news/report-consultation-mathematics-horizon-2020?utm) konsultatsiooni tulemustest. Raportit esitatakse IKT taotlejate päeval Bratislavas septembris 2016.

Huvilised võivad tutvuda ERA Austria portaali [uudisega](https://era.gv.at/object/news/2721).

## Euroopa Parlamendi raport EL-i innovatsioonipoliitikast

Euroopa Parlamendi uuringuteenus (ingl. *European Parliamentary Research Service – EPRS*) koostas [raporti](https://era.gv.at/object/document/2727) EL-i innovatsioonipoliitikast. Raport annab ülevaate EL-i innovatsioonipoliitika arengust; meetmetest ja vahenditest, mis moodustavad EL-i innovatsioonipoliitika; ning käsitleb aspekte, mis piiravad selle arengut.

## Euroopa Parlamendi uuring “*Cost of Non-Europe*”

Euroopa Parlamendi uuringuteenus (ingl. *European Parliamentary Research Service – EPRS*) tegi [analüüsi](https://era.gv.at/object/document/2726/attach/160400_ERA_Cost_of_No-Europe_Report_EPRS.pdf) “*Cost of Non-Europe”*, mis uurib praeguse poliitilise raamistiku rakendamist Euroopa teadusruumis (ERA). Uuring sisaldab ERA poliitilise raamistiku järelhindamist ning võimalike edasiste meetmete kasutuselevõtmise kulude ja tulude eelhindamist. Hindamise tulemusena toodi välja ERA poliitilise raamistiku puudujäägid ning kulud, kui edasisi meetmeid ei võeta kasutusele. Uuringu ettevaatliku prognoosi kohaselt ulatuvad kulud, mis on seotud ERA poliitilise raamistiku puudujääkide rakendamisega, 3 miljardi euroni aastas.

# Konkursid

## Euroopa Komisjoni *Innovation Deals* osaluskutse

Euroopa Komisjon on käivitanud *Innovation Deals* pilootprojekti, mille eesmärk on vähendada takistusi seadusraamistikus, mis on seotud innovatsiooniga EL-i ringmajanduse tegevuskavas. 26. mail 2016 avati [osaluskutse](https://ec.europa.eu/research/innovation-deals/index.cfm), mille raames saavad taotlejad kirjeldada oma innovatiivsust ja kuidas EL-i reguleeriv raamistik pärsib nende innovatsiooni jõudmist turule.

Konkursi tähtaeg on 15. september 2016.

Huvilised võivad tutvuda Euroopa Komisjoni [teatega](http://ec.europa.eu/research/index.cfm?pg=newsalert&year=2016&na=na-260516).

# Innovatsioon

## Euroopa Komisjoni innovatsiooni raport

Robert Madelin, Euroopa Komisjoni presidendi vanemnõunik innovatsiooni vallas, on avaldanud [raporti](http://ec.europa.eu/epsc/publications/notes/sn15_en.htm) “Hea võimalus: Euroopa innovatsiooni missioon” (ingl. *Opportunity Now: Europe’s Mission to Innovate*). Raportis tuuakse välja mõtteid, kuidas suurendada riskide võtmist ülikoolides ning anda uut hoogu poliitika kujundamisele EL-i avalikus teenistuses. Muuhulgas toetab raport Horisont 2020 taotluste halduskoormuse vähendamist, Euroopa Innovatsiooni ja Tehnoloogiainstituudi (EIT) potentsiaali, mis on hetkel alahinnatud, ning EL-i alusuuringute rahastamist.

Huvilised võivad tutvuda Science Business’i [artikliga](http://www.sciencebusiness.net/news/79861/EU-should-take-bolder-research-bets%2C-says-Commission%E2%80%99s-adviser-on-innovation).

## Euroopa teadusruumi komitee (ERAC) valmistab ette arvamust Euroopa Innovatsiooni Nõukogust

6. juunil korraldas Euroopa teadusruumi komitee (ingl. *European Research Area Committee – ERAC*) töökoja, et alustada ettevalmistusi arvamuseks Euroopa Innovatsiooni Nõukogust (ingl. *European Innovation Council – EIC*). ERAC-i arvamus aitab kaasa Innovatsiooni Nõukogu arutelule Slovakkia eesistumise raames toimuva teadusministrite mitteametlikul kohtumisel 18.-19. juulil 2016.

Huvilised võivad tutvuda ERA Austria portaali [uudisega](https://era.gv.at/object/news/2708).

## EL-i liitumine globaalse puhta energia innovatsiooni algatusega

EL liitus juuni alguses “Innovatsiooni missiooniga” (ingl. *Mission Innovation*), mis on ülemaailmne puhta energia algatus. Algatus käivitati ÜRO kliimamuutuste konverentsil aastal 2015 eesmärgiga taaselustada ja kiirendada avaliku ja erasektori globaalset puhta energia innovatsiooni.

Huvilised võivad tutvuda ERA Austria portaali [uudisega](https://era.gv.at/object/news/2695) ja Euroopa Komisjoni [pressiteatega](http://europa.eu/rapid/press-release_IP-16-2063_en.htm).

**Koostajad**

Kadri Sirg

ETAg-i Brüsseli büroo juht, kadri.sirg@etag.ee

Annika Eskusson

ETAg-i Brüsseli büroo püsistažöör, annika.eskusson@etag.ee